## Obvezatne upute broj LS II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

### NN 35/2004 (18.3.2004.), Obvezatne upute broj LS II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

# DrŽavno izborno povjerenstvo

915

Na
temelju članka 26. stavka 1. Zakona o izboru članova predstavničkih tijela
jedinica lokalne i područne (regionalne) samouprave (»Narodne novine«, br.
33/01, 10/02, 155/02 i 45/03 – dalje: Zakon), Državno izborno povjerenstvo
Republike Hrvatske propisuje

## OBVEZATNE UPUTE BROJ LS II

### O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

1.Vlada
Republike Hrvatske donijela je dana 17. ožujka 2004. Odluku o raspisivanju
izbora za Gradsko vijeće Grada Šibenika i Odluku o raspisivanju izbora za
Gradsko vijeće Grada Biograda na Moru koje su stupile na snagu danom objave u
»Narodnim novinama«, broj 35 od 18. ožujka 2004.

**Izbori
će se održati u nedjelju 18. travnja 2004.**

2.
Rokovi teku od

**19.
ožujka 2004**.
**u 00:00 sati.**

3.Prijedlozi
lista za izbor članova Gradskog vijeća Grada Šibenika i Gradskog vijeća Grada
Biograda na Moru moraju biti dostavljeni nadležnom izbornom povjerenstvu,
najkasnije u roku od 12 dana od dana raspisivanja izbora, dakle do

**30.
ožujka 2004. do 24:00 sata**

/članak
14. stavak 1. Zakona/.

4.
Nadležna gradska izborna povjerenstva sastavit će i u javnim glasilima objaviti
sve pravovaljano predložene liste za izbor članova predstavničkog tijela, kao i
zbirnu listu i to u roku 48 sati od isteka roka propisanog za postupak
kandidiranja i podnošenja lista, dakle do

**1. travnja 2004. do 24:00 sata**

/članak 16. Zakona/.

5.Izborna promidžba počinje od dana objave
zbirne kandidacijske liste i traje zaključno do 24 sata prije održavanja
izbora, dakle od

**2. travnja 2004. od 00:00 sati do**

**16. travnja 2004. do 24:00 sata**

/članak 18. stavak 2. Zakona/.

6. Zabrana izborne promidžbe /izborna šutnja/, kao i
svako objavljivanje prethodnih rezultata ili procjene rezultata izbora traje u
tijeku cijelog dana koji prethodi danu održavanja izbora, kao i na dan održavanja
izbora do 21:00 sat, dakle od

**17. travnja 2004. u 00:00 sati do**

**18. travnja 2004. do 21:00 sat**

/članak 20. Zakona/.

7.Nadležna gradska izborna povjerenstva
objavit će koja su biračka mjesta određena, s naznakom koji birači imaju pravo
glasovati na pojedinim biračkim mjestima, najkasnije osam dana prije dana održavanja
izbora, dakle

**9. travnja 2004. do 24:00 sata**

/članak 33. stavak 2. Zakona/.

8.Nadležna gradska izborna povjerenstva
moraju imenovati članove i zamjenike članova biračkih odbora najkasnije pet
dana prije dana održavanja izbora, dakle

**12. travnja 2004. do 24:00 sata**

/članak 32. stavak 3. Zakona/.

9.
Glasovanje traje neprekidno

**18.
travnja 2004. od 7:00 do 19:00 sati.**

Biralište
se zatvara u 19:00 sati. Biračima koji su se zatekli na biračkom mjestu omogućit
će se glasovanje i nakon 19:00 sati.

/članak
39. stavak 1. Zakona/.

10.Birački
odbor mora dostaviti zapisnik o svom radu s ostalim izbornim materijalom nadležnom
izbornom povjerenstvu najkasnije u roku od 12 sati od zatvaranja birališta,
dakle

**19.
travnja 2004. do 7:00 sati**

/članak
45. Zakona/.

11.
Nadležna gradska izborna povjerenstva utvrdit će rezultate glasovanja na biračkim
mjestima na svom području najkasnije u roku od 24 sata od zatvaranja birališta,
dakle

**19. travnja 2004. do 19:00 sati**

/članak
46. stavak 1. Zakona/.

12.
Nadležna gradska izborna povjerenstva kad utvrde rezultate glasovanja za članove
predstavničkih tijela, objavit će odmah rezultate izbora sukladno zapisniku o
radu izbornog povjerenstva.

/članak
49. Zakona/.

13. Zaštita
izbornog prava ostvaruje se u skladu s odredbama članka 51. do članka 59.
Zakona.

Klasa:  013-03/04-01/03
Urbroj: 599-04-02
Zagreb, 18. ožujka 2004.

Predsjednik
**Ivica Crnić, dipl. iur**., v. r.

if !supportEmptyParas endif

Uputa, NN 35/2004-915